**«Қоғамдық келісім» РММ мен КММ - нің**

**Қазақстан халқы Ассамблеясының**

**республикалық және өңірлік**

**қоғамдық құрылымдарымен жұмысының**

**БІРЫҢҒАЙ ТҰЖЫРЫМДАМАСЫ**

Қазақстан Республикасы Ақпарат және қоғамдық даму министрінің 2020 жылғы 18 қыркүйектегі хаттамалық нұсқауының 4.1-тармағын орындау мақсатында «Қоғамдық келісім» РММ мен КММ жұмысының бірыңғай тұжырымдамасы (бұдан әрі – Тұжырымдама) әзірленді.

**Мақсаты –** РММ-нің жұмысын Қазақстан халқы Ассамблеясының (бұдан әрі – ҚХА) республикалық және өңірлік қоғамдық құрылымдарымен (Қоғамдық келісім, Медиация, Аналар кеңестері, Журналистер клубы және этникалық БАҚ, «Жаңғыру жолы» РЖҚ) мәдени-ағартушылық және білім беру жобаларын іске асыру мәнмәтінінде және жобалық менеджмент қағидаттарын бейімдей отырып, қайта форматтау.

**Міндеттері:**

– қоғамдық келісім мен ұлттық бірлікті нығайтуда, Қазақстанның этникалық алуан түрлілігін сақтау мен дамытуда ҚХА республикалық және өңірлік қоғамдық құрылымдарының қызметіне көмек көрсету және үйлестіру;

– мемлекеттік тілді қолдану аясын кеңейту және оның ұлтаралық қатынас тілі ретіндегі әлеуметтік маңызын арттыру;

– өзара іс-қимылды нығайту және ҚХА-ның құрылымдары арасында оның жобалары мен бастамаларын іске асыру үшін жауапкершілік аймағын нақты тікелей бөлуді қалыптастыру;

– қоғамдық келісім мен ұлттық бірлікті нығайту және сақтау үшін мақсатты мәдени-ағартушылық және танымдық жобаларды әзірлеу мен оны іске асыру.

1. **Ағымдағы жағдайды талдау**

2014 жылы Қазақстан Республикасы Президентінің жанынан «Қоғамдық келісім» республикалық мемлекеттік мекемесі (бұдан әрі – РММ) құрылған. 2020 жылғы мамырда бұл құрылым Қазақстан Республикасы Ақпарат және қоғамдық даму министрлігіне берілді.

Қазіргі уақытта 17 өңірде жалпы штат саны 926 адамды құрайтын «Қоғамдық келісім» КММ (бұдан әрі – КММ) жұмыс істейді.

Елімізде 40 Достық үйі бар, оның 17-сі облыстық, 23-і аудандық. Өңірлік Достық үйлері негізінде ҚХА волонтерлік қозғалысының 30 орталығы құрылды. 2 056 волонтер ресми тіркеуден өтті.

620-ға жуық этномәдени бірлестік (бұдан әрі – ЭМБ) бар, оның 22-сі республикалық ЭМБ. «Қазақстан халқы Ассамблеясы туралы» Заңға сәйкес ҚХА-ның 371 ЭМБ мемлекеттік аккредиттеуден өтті, оның ішінде 14-і республикалық ЭМБ.

ҚХА аясында медиация кеңестерінде 346 диалог алаңы мен 272 медиация кабинеті бар. 1 411 медиатор ҚХА Медиаторларының тізілімінде тұр, 2020 жылдың басынан бастап олар 9 000-нан астам өтінішті қарап, мәселелерді шешті.

Республикада 2 739 Қоғамдық келісім кеңесі құрылды, оның құрамына 21 000-нан астам мүше кіреді, 2020 жылы 3 100-ге жуық іс-шара өткізілді.

11 000-нан астам мүшесі бар 1 761 Аналар кеңесі жұмыс істейді, 2020 жылдың басынан бастап олар 7 319 іс-шара өткізді.

ҚХА-ның Журналистер клубы жұмыс істейді, оның құрамына этносаралық мәселелерді қозғайтын республикалық БАҚ-тың 25 журналисі (менеджерлер, бас редакторлар, корреспонденттер) кіреді. Барлығы – 15 Клуб бар (1 өкіл, 2 қалалық, 13 облыстық клуб), қатысушыларының жалпы саны – 319 (7 өкілді, 129 облыстық, 54 қалалық, 18 аудандық).

Қазіргі уақытта этникалық БАҚ-тың 52 саны тіркелген, алайда тұрақты негізде тек 9 газет 10 тілде: қазақ, орыс, корей, неміс, түрік, ұйғыр, өзбек, әзірбайжан, күрд, ағылшын тілдерінде шығады.

ҚХА «Жаңғыру жолы» Республикалық Жастар Қозғалысы (бұдан әрі – РЖҚ) 2018 жылы құрылды. РЖҚ-ның мақсаты – этностардың жастарын қоғамдық келісім мен ұлттық бірліктің қазақстандық моделі айналасында шоғырландыру. Нұр-Сұлтан, Алматы, Шымкент қалалары мен облыстарда жалпы саны 6 000 адамнан тұратын «Жаңғыру жолы» өңірлік штабы құрылды.

**2. РММ-нің КММ-мен**

**және ҚХА республикалық және өңірлік**

**қоғамдық құрылымдарымен жаңа форматта**

**өзара іс-қимылы**

*Сур.1 РММ-нің КММ-мен және ҚХА құрылымдарымен жұмысының бірыңғай схемасы*

**РММ жұмысының басымдықтары:**

– қазақстандық жалпыазаматтық бірегейлік, этносаралық саладағы мемлекеттік саясатты дамыту векторы арнасында орталық және негізін қалаушы құндылықтарды дамыту;

– ҚХА-ның республикалық және өңірлік қоғамдық құрылымдары арасындағы коммуникацияны және нақты өзара іс-қимылды құру;

– ҚХА-ның республикалық және өңірлік қоғамдық құрылымдары үшін қысқа және ұзақ мерзімді міндеттерді қою процесін басқару;

– ҚХА-ның республикалық және өңірлік қоғамдық құрылымдары арасындағы жауапкершілік аймағын бөлуді, ҚХА республикалық және өңірлік қоғамдық құрылымдарының жобаларын іске асыруға қажетті талаптарды, сапаны және технологияларды басқару процесін пысықтау;

– өткізілетін іс-шараларды, сондай-ақ ҚХА-ның мақсаттары мен міндеттерін, ҚХА республикалық және өңірлік қоғамдық құрылымдарының жобаларын ақпараттық-имидждік қолдау;

– ҚХА республикалық және өңірлік қоғамдық құрылымдарының жобаларын іске асыруда консультациялық және әдістемелік көмек көрсету;

– ақпараттық саясатты әзірлеу және ҚХА республикалық және өңірлік қоғамдық құрылымдарының жобаларын ілгерілету;

– ҚХА-ның республикалық және өңірлік қоғамдық құрылымдарымен, ҚР АҚДМ-нің ведомстволық бағынысты ұйымдарымен, ҚР ПӘ ҚХА-ның Хатшылығымен, ҚХА-ның өңірлік хатшылықтарымен, «Қоғамдық келісім» КММ-мен және Достық үйлеріменжан-жақты өзара бірлесе отырып, жұмыс жасау;

– сапалы және әртүрлі контентті (әлеуметтік жарнама, лайв-трансляция, сұхбат, бейнеролик, FAQ/жиі қойылатын сұрақтар және т.б.) ұсыну арқылы ҚХА республикалық және өңірлік қоғамдық құрылымдарының танымалдығының өсуін ынталандыру және қызығушылық танытқан аудиторияны кеңейту;

– ҚХА-ның жобалары бойынша ағымдағы жағдайды талдау және бақылау, мүмкін болатын тәуекелдерді болжау және түзету шараларын әзірлеу;

– ҚХА республикалық және өңірлік қоғамдық құрылымдарының жобаларын үйлестіру, ағымдағы ұйымдастырушылық және әкімшілік міндеттерді зерттеу және оңтайландыру мен өзгерістерді басқару;

– ҚХА-ның республикалық және өңірлік қоғамдық құрылымдарын, ҚР АҚДМ-нің ведомстволық бағынысты ұйымдарын, ҚР ПӘ ҚХА Хатшылығын және ҚХА өңірлік хатшылықтарын, «Қоғамдық келісім» КММ мен Достық үйлерін ақпараттық қолдау;

– 2021 жылы 4 базалық жоба арқылы («Жалпыазаматтық бірегейлікті қалыптастыру», «Қазақстандық этностардың алуан түрлілігін рухани-мәдени тұрғыдан танымал ету», «Көпэтносты Қазақстан: этномәдени генезис» және «Этносаралық ортадағы жанжал көріністерін қабылдамауға бағытталған әлеуметтік ұстанымдарды әзірлеу арқылы медиация институтын дамыту») КММ жобаларын басқаруды енгізу, бейімдеу және үйлестіру;

**КММ және Достық үйлері жұмысының басым бағыттары:**

– белсенді азаматтардың өзін-өзі көрсету көрінісі мен бейресми диалог алаңы ретінде Достық үйлерінің тиімділігі мен танымал болуын арттыру;

– қоғам қайраткерлерінің, ЭМБ жетекшілерінің және ҚХА мүшелерінің, оның ішінде жастардың хабардарлығын арттыру;

– бюджетті, күтілетін нәтижелер мен ықтимал тәуекелдерді қоса алғанда ҚХА өңірлік қоғамдық құрылымдарының жобаларын іске асыру жоспарын әзірлеу және орындау;

– ақпараттық саясатты әзірлеу және ҚХА өңірлік қоғамдық құрылымдарының жобаларын ілгерілету;

– БАҚ және әлеуметтік желілер арқылы ҚХА өңірлік қоғамдық құрылымдарының жобаларын ілгерілету және тарату;

– ҚХА өңірлік қоғамдық құрылымдарының жобаларын іске асыру шеңберінде жұмыстардың уақтылы және сапалы орындалуына мониторинг жүргізу және үйлестіру;

– өткізілетін іс-шараларды, сондай-ақ ҚХА-ның мақсаттары мен міндеттерін, ҚХА республикалық және өңірлік қоғамдық құрылымдарының жобаларын ақпараттық-имидждік қолдау;

– ҚХА республикалық және өңірлік қоғамдық құрылымдарының жобаларын іске асыру шеңберіндегі жұмыстарды уақытылы және сапалы орындау;

- этносаралық қатынастар саласындағы уәкілетті органға ҚХА республикалық және өңірлік қоғамдық құрылымдарының жобаларын іске асыру жөніндегі нұсқаулықтардың орындалуы туралы өңірлік есептерді жасау және ұсыну;

– 2021 жылы 4 базалық жоба арқылы («Жалпыазаматтық бірегейлікті қалыптастыру», «Қазақстандық этностардың алуан түрлілігін рухани-мәдени тұрғыдан танымал ету», «Көпэтносты Қазақстан: этномәдени генезис» және «Этносаралық ортадағы жанжал көріністерін қабылдамауға бағытталған әлеуметтік ұстанымдарды әзірлеу арқылы медиация институтын дамыту») КММ жобаларын басқаруды енгізу, бейімдеу және үйлестіру.

**ҚХА республикалық және өңірлік қоғамдық құрылымдары жұмысының жалпы басымдықтары (Қоғамдық келісім, Медиация, Аналар кеңестері, Журналистер клубы және этниқалық БАҚ, «Жаңғыру жолы» РЖҚ):**

– ұлтаралық келісімді нығайту үшін функционалдық мәселелерді шешуде ҚХА-ның республикалық және өңірлік қоғамдық құрылымдарымен және үкіметтік емес секторлармен ынтымақтастық;

– қоғам қайраткерлерінің, ЭМБ көшбасшылары мен ҚХА мүшелерінің танымалдығын арттыру;

– ҚХА-ның республикалық және өңірлік қоғамдық құрылымдарының ақпараттық саясатын және жобаларын ілгерілетуді пысықтау;

– ҚХА республикалық және өңірлік қоғамдық құрылымдарының жобаларын БАҚ және әлеуметтік желілер арқылы ілгерілету және тарату;

– өткізілетін іс-шараларды, сондай-ақ ҚХА-ның мақсаттары мен міндеттерін, ҚХА республикалық және өңірлік қоғамдық құрылымдарының жобаларын ақпараттық-имидждік қолдау;

– жастардың ҚХА-ның жұмысына қатысуын кеңейту бойынша кешенді шараларды әзірлеу;

– ҚХА республикалық және өңірлік қоғамдық құрылымдарының жобаларын іске асыру шеңберінде жұмыстарды уақтылы және сапалы орындау;

– ҚХА республикалық және өңірлік қоғамдық құрылымдарының жобалары шеңберінде бірлескен жұмыс бойынша этносаралық қатынастар саласындағы уәкілетті органмен тұрақты өзара іс-қимыл жасау.

**Қоғамдық келісім кеңестері жұмысының функционалдық басымдықтары:**

– даулы және жанжалды жағдайларды, оның ішінде әртүрлі этностар өкілдерінің қатысуымен тұрмыстық/шаруашылық жағдайларды шешу қажеттілігі туындаған кезде «әлеуметтік ұтқырлықты» практикаға енгізу және қолдану;

– төзбеушіліктің, зорлық-зомбылықтың, шиеленіскен жағдайлардың өршуіне және кеңеюіне жол бермеуге ықпал ету;

– мүдделі тараптарды қанағаттандыратын ымыралы шешімдерді іздеу;

– қақтығыс кезінде өзін-өзі ұстау және өркениеттік нормаларды сақтау мәдениетін дамыту;

* қоғамның этникалық топтарының ынтымақтастығы мен бірлігі идеяларын ілгерілету.

**Медиация кеңестері жұмысының функционалдық басымдықтары:**

– түрлі этностар өкілдерінің қатысуымен даулы жағдайларды, оның ішінде түрлі этностар өкілдерінің қатысуымен тұрмыстық/шаруашылық жағдайларды пысықтау, этносаралық жанжал деңгейіне көшудің алдын алу және болжамдау;

– этносаралық кемсітушілік және жанжал жағдайларында жиі қойылатын сұрақтар бойынша консультация беруді жүргізу және ақпарат беру;

– Аналар кеңесімен бірлесіп балалар мен жасөспірімдер арасындағы келіспеушіліктердің алдын алу және оларды бейбіт жолмен шешуге көмектесу;

– кез келген сипаттағы жанжалдарды сотқа дейін және бейбіт жолмен реттеу ретінде медиация институтының тиімділігін және оны танымал етуді арттыру;

– кәсіби және кәсіби емес медиаторлар аудиториясымен белсенді интеракция арқылы медиация институтының танымалдылығының өсуін ынталандыру және рөлін көрсету (әлеуметтік жарнама, лайв-трансляциялар, сұхбаттар мен бейнероликтер).

**Аналар кеңесі жұмысының функционалдық басымдықтары:**

– жастар арасында қазақстандық патриотизмнің отбасылық-адамгершілік жағына көңіл бөле отырып, оны дамыту және тарату;

– діни, этникалық, жыныстық және басқа да негіздер бойынша мектептердегі буллингті пысықтау және алдын алу;

– балалар мен жасөспірімдер арасындағы келіспеушіліктердің алдын алу және Медиация кеңесімен бірлесіп шешу;

– дағдарыс орталықтарымен, аналар үйімен, зорлық-зомбылық немесе зорлық-зомбылық қаупі салдарынан қиын жағдайға тап болған адамдарға арналған баспаналармен ынтымақтастық;

– ата-аналар қоғамдастығымен жұмысты ұйымдастыру;

– Медиация кеңесімен бірге балалар мен жасөспірімдер арасындағы келіспеушіліктердің бейбіт жолмен шешілуіне ықпал ету.

**Журналистер клубы мен этниқалық БАҚ жұмысының функционалдық басымдықтары:**

– ұлтаралық саладағы мемлекеттік саясатқа қатысты бұқаралық сананы дамыту және қоғамдық пікір тудыру;

– этносаралық қатынастар саласындағы қазақстандық қоғамның ақпаратқа қол жетімділік қажеттіліктерін іске асыру және толықтыру;

– қоғамдық келісімді нығайту мен сақтаудың жалпы құндылықтарын бұқаралық ақпарат құралдарында жариялау;

– сапалы және әртүрлі контентті (әлеуметтік жарнама, лайв-трансляция, сұхбат, бейнеролик, FAQ/ жиі қойылатын сұрақтар және т.б.) ұсыну арқылы ҚХА республикалық және өңірлік қоғамдық құрылымдарының танымалдығының өсуін ынталандыру және қызығушылық танытқан аудиторияны кеңейту.

**«Жаңғыру жолы» РЖҚ жұмысының функционалдық басымдықтары:**

– жастар арасында қоғамдық сананы жаңғырту бойынша міндеттерді ілгерілету;

– жастарды мемлекеттік-патриоттық негізде біріктіру, мемлекеттік жастар саясатын іске асыруға жәрдемдесу;

– жастардың әлеуметтік өзін-өзі дамытудың жаңа мүмкіндіктерін жасау, этносаралық қатынастар саласындағы жастар бастамалары мен жобаларын қолдау үшін жағдайларды кеңейту;

– ұрпақтар жанжалынсыз қоғамдық келісімді нығайту мен сақтаудың бірыңғай құндылықтарын имидждік-ақпараттық ілгерілету;

– талантты басқаруды қабылдау қағидаты және көшбасшылықтың тиімділігі үшін ҚХА-ның жас көшбасшылары мен болашақ басшыларының пулын қалыптастыру.

**Тұжырымдаманы іске асыру бағыттары**

**1. РММ-нің әдістемелік қолдауын ұйымдастыру:**

– ҚХА республикалық және өңірлік қоғамдық құрылымдары туралы типтік ережелерге өзгерістер мен толықтырулар енгізу, бірыңғай үлгілік жұмыс жоспарлары мен есептерін әзірлеу;

– Қазақстан Республикасының қолданыстағы заңнамасына сәйкес жұмысты оңтайландыру және қоғамдық ықпал ету аясын кеңейту арқылы ҚХА республикалық және өңірлік қоғамдық құрылымдарының жарғыларын талдау және жаңарту;

– әр өңірде ҚХА-ның белсенді республикалық және өңірлік қоғамдық құрылымдарының нақты санын анықтау, сондай-ақ олардың қызметі бойынша есеп беру жүйесі арқылы бақылау тетігін әзірлеу;

– 4 базалық жобаны («Жалпы азаматтық бірегейлікті қалыптастыру», «Қазақстандық этностардың алуан түрлілігін рухани-мәдени тұрғыдан танымал ету», «Көпэтносты Қазақстан: этномәдени генезис» және «Этносаралық ортадағы жанжал көріністерін қабылдамауға бағытталған әлеуметтік ұстанымдарды әзірлеу арқылы медиация институтын дамыту») іске асыруда КММ мен ҚХА республикалық және өңірлік қоғамдық құрылымдарының әдістемелік қолдауын үйлестіру.

**2. РММ мен КММ-нің ҚХА республикалық және өңірлік қоғамдық құрылымдарымен ұйымдастырушылық өзара іс-қимылы:**

– ҚХА-ның құрылымдары арасында оның жобалары мен бастамаларын іске асыру үшін жауапкершіліктің нақты бөлінуін қалыптастыру;

– қоғам қайраткерлерімен және ЭМБ қозғалысы көшбасшыларымен, ҚХА мүшелерімен, тәуелсіз сарапшылармен және зерттеуші ғалымдармен, белсенді үкіметтік емес ұйымдардың өкілдерімен және жастармен елдегі және өңірлердегі ұлтаралық ахуалды талқылау және пікірталас жүргізу үшін байланыс және ашық диалог орнату.

**3. РММ мен КММ тарапынан ақпараттық қолдау:**

– этносаралық ортаның спикерлері, блогерлері, тәуелсіз сарапшылары арасындағы кәсіби байланыс желісінде ынтымақтастық қарым-қатынас жасау және оны кеңейту;

– қоғамның даму үрдістері мен ақпаратты тарату жылдамдығын ескере отырып, ҚХА қоғамдық құрылымдарының ақпараттық саясатын жаңарту және жаңғырту;

– бұқаралық санадағы өзгерістерді және азаматтардың прогрессивті бірыңғай қоғамдық пікірін құруды ескере отырып, спикерлер, блогерлер мен этникалық БАҚ пулының контентін қайта қарау бойынша ұсынымдар әзірлеу;

– адам құқықтары мен бостандықтарын құрметтеу, ұлтаралық бейбітшілік пен келісімге ұмтылу және диалогқа дайындық қағидаттарына негізделген ұлтаралық шиеленістің алдын алу жөніндегі бірлескен қызмет.

**4. Мәдени-ағартушылық және танымдық жобаларды іске асыру:**

**Төрт негізгі бағыт бойынша** жобаларды іске асыру мақсатында жобалық менеджмент тетіктері мен қағидаттарын әзірлеу және ҚХА республикалық және өңірлік қоғамдық құрылымдарының қызметіне енгізу:

**1) «Жалпы азаматтық бірегейлікті қалыптастыру».** Бағыт жастарды қазақстандық патриотизм рухында тәрбиелеуге, азаматтардың қоғамдық санасына ортақтастық сезімі мен жауапкершілік сезімін енгізу жүйесін қалыптастыруға бағытталған.

Жобаға бейімделуі РММ-нің жалпы үйлестіруімен КММ көмегімен қамтамасыз етіледі, мұнда ҚХА-ның әрбір құрылымы қоғамға өзінің ықпал ету тетіктері арқылы әсер етеді.

**2) «Қазақстандық этностардың алуан түрлілігін рухани-мәдени тұрғыдан танымал ету»** ЭМБ өкілдерін кеңінен тарта отырып, этностардың өзара интеграциясын болжайды.

Бұл жобалар қазақтар мен елдің басқа этностарының мәдениетін, дәстүрін, өнерін, әдебиетін зерделеуге және танымал етуге, мемлекеттік тілді және этностардың, әсіресе жастар арасында ана тілдерін дамытуға бағытталған. ЭМБ-мен бірге кітаптар шығару, ертегілерді, дастандарды, классиктер мен этностар өкілдерінің ішінен қазіргі заман жазушыларының, ақындардың шығармаларын мемлекеттік тілге және этностар тілдеріне, аудару жүзеге асырылады.

**3) «Көпұлтты Қазақстан: этномәдени генезис».** Жоба шеңберінде қазақстандық бірегейлікті қалыптастыру, біртұтас Қазақстан халқының мәдениеттері мен дәстүрлерінің өзара іс-қимылы, көпұлтты қоғамды шоғырландырудағы қоғамдық бірлестіктердің рөлі, ұлттық бірліктің құндылық негіздері туралы материалдар жинақталады.

**4) Медитация институтын дамыту.** Азаматтардың кез келген жанжалды шешу барысында ымыраға келуге дайын болуы азаматтық жетілу мен жауапкершілік көрсеткішіне айналады, қоғамның құқықтық мәдениетінің даму деңгейін жоғарылатады, Қазақстанның қоғамдық тұрақтылығы мен бүкіл әлеуметтік құрылымының орнықтылығын қамтамасыз етеді.

Бұл бағыт ҚХА қоғамдық құрылымдарының өкілдері қатарынан кәсіби медиаторлар мен келіссөз жүргізушілерді даярлау, медиация институтын жоспарлы нығайтуға ықпал ететін білімді арттыру арқылы іске асырылатын болады.

**Тұжырымдаманы іске асырудан күтілетін нәтижелер**

Осы Тұжырымдаманы іске асыру мынадай нәтижелерге қол жеткізуге ықпал етеді:

– ҚХА республикалық және өңірлік қоғамдық құрылымдарының қызметін жаңа форматта қайта ретке келтіру;

– мемлекеттік тілді қолдану аясын кеңейту және оның ұлтаралық қатынас тілі ретіндегі әлеуметтік маңызын арттыру;

– бұқаралық сананы дамыту және этносаралық саладағы мемлекеттік саясатқа қатысты азаматтардың қоғамдық пікірін қалыптастыру арқылы ҚХА республикалық және өңірлік қоғамдық құрылымдарының жобаларын ілгерілету мақсатында ақпараттық саясатты қайта қарау және жаңарту;

– өзара іс-қимылды нығайту және оның құрылымдары арасында ҚХА-ның жобалары мен бастамаларын іске асыру үшін жауапкершілік аймағын нақты тікелей бөлуді қалыптастыру;

– қоғамдық келісім мен ұлттық бірлікті нығайту және сақтау үшін мақсатты мәдени-ағартушылық және танымдық жобаларын іске асыру арқылы жобалық менеджмент қағидаттарын бейімдеу.